Suresh 88 Views
పేటిఎంపై మహీంద్ర గస్తో స్కూటర్లు
ముంబై,సెప్టెంబరు 16: టూవీలర్‌ఉత్పత్తిసంస్థ మహీంద్ర కొత్తగా పేటిఎం పై తమ స్కూటర్‌ గస్తోను విక్రయించేందుకు నిర్ణయించింది. ప్రీబుక్‌ పసిఫిక్‌ మట్‌బ్లూ, క్రిమిషన్‌మఠ్‌రెడ్‌ గస్తో వాహనాలు పేటిఎంపై ఐదువేల రూపాయలకు లభిస్తాయి. అయితే ఈమొత్తం కేవలం అడ్వాన్సుబుకింగ్‌కు మాత్రమేనని పేటిఎం ప్రకటించింది. పేటిఎం ఉపాధ్యక్షుడు రేణుసత్తి మాట్లాడుతూ మహీంద్ర గస్తో ప్రత్యేక ఎడిషన్‌ టూవీలర్‌ను పేటిఎంపై విడుదల చేయడం సంతోషంగా ఉందన్నారు. కొత్త కలర్‌ వాహనాలు ఢిల్లీ ఎక్స్‌షోరూందరలుగా 52,010 రూపా యలుగా ఉన్నాయి. కస్టమర్లు ముందుగా ఐదువేలు చెల్లించి ముందస్తు బుకింగ్‌కు పేటిఎం అవకాశం కల్పిస్తోందని ఆయన వెల్లడించారు. ఇటీవలే తమ కంపెనీ మరికొన్ని కంపెనీల ద్విచక్రవాహనాలను పేటిఎంపై విడుదలచేసిం దని, దేశంలోనే అత్యధికంగా అమ్ముడుపోతున్న ఆన్‌లైన్‌ విక్రేతగా నిలిచేదిశగా పేటిఎం కృషిచేస్తోందని రేణుసత్తి వివరించారు. ఎత్తును సర్దుబాటు చేసుకోగలిగిన మొట్టమొదటి స్కూటర్‌గా గస్తో ఖ్యాతిగడించిందన్నారు.